
Цифрлық теңге платформасына қатысу

	2026 жылғы  «___» ________
(Қазақстан Республикасының 
Ұлттық Банкінде тіркелген күні)          
	№________ҰБ  ШАРТЫ
(Қазақстан Республикасының 
Ұлттық Банкінде тіркелген нөмірі)     
     

	Астана қаласы   
	2026 жылғы «__»_______




1.1. «Қазақстан Республикасының Ұлттық Банкі» республикалық мемлекеттік мекемесі, бұдан әрі «Ұлттық Банк» деп аталады, «Қазақстан Республикасының Ұлттық Банкі туралы» Қазақстан Республикасы Заңының негізінде іс-әрекет ететін Ұлттық Банк Төрағасының бірінші орынбасары Ерұлан Кенжебекұлы Жамаубаев арқылы, бір жағынан және __________________________________, бұдан әрі «Қатысушы» деп аталады, Жарғы негізінде іс-әрекет ететін ________________________________ арқылы, екінші жағынан, бұдан әрі бірлесіп – «Тараптар» деп аталады, осы Цифрлық теңге платформасына қатысу шартын (бұдан әрі – Шарт) төмендегілер туралы жасасты. 

[bookmark: SUB200][bookmark: sub1000541458]2-БӨЛІМ. ШАРТТЫҢ МӘНІ

2.1. Шарт цифрлық теңге платформасына (бұдан әрі – Платформа) қатысу және қызмет көрсету тәртібін, сондай-ақ Қазақстан Республикасының заңнамасына сәйкес Тараптардың құқықтары мен міндеттерін айқындайды.
2.2. Шартта «Төлемдер және төлем жүйелері туралы» Қазақстан Республикасы Заңында (бұдан әрі – Заң), Қазақстан Республикасы Ұлттық Банкі Басқармасының 2026 жылғы 29 сәуірдегі № 42 Цифрлық теңгені шығару, айналысқа жіберу және өтеу қағидаларында (бұдан әрі – Қағидалар) көзделген ұғымдар пайдаланылады.
[bookmark: SUB1400]2.3. Платформа Заңда және Ұлттық Банктің нормативтік құқықтық актілерінде көзделген цифрлық теңгені пайдалана отырып, оның қатысушылары мен пайдаланушылары арасында төлемдерді және (немесе) ақша аударымдарын және операциялардың өзге де түрлерін жүзеге асыруға арналған.
[bookmark: _GoBack]2.4. Ұлттық цифрлық қаржы инфрақұрылымын басқару жөніндегі ұлттық орталық  болып табылатын «Қазақстан Республикасы Ұлттық Банкінің Ұлттық төлем корпорациясы» акционерлік қоғамы (бұдан әрі – Ұлттық орталық) Ұлттық Банктің тапсырмасы бойынша Ұлттық Банкпен жасалған шарт негізінде Платформаның жұмыс істеуін қамтамасыз ету жөніндегі операциялық және технологиялық функцияларды жүзеге асырады.
2.5. Платформада цифрлық теңгені пайдалана отырып, цифрлық теңгеге және операциялардың өзге де түрлеріне төлемдер және (немесе) аударымдар жүргізу үшін Қатысушы Ұлттық орталықпен қызмет көрсету туралы шарт жасасады.

3-БӨЛІМ. ЦИФРЛЫҚ ТЕҢГЕНІ ШЫҒАРУДЫҢ, ӨТЕУДІҢ ЖӘНЕ ТӨЛЕМДЕРДІ ЖӘНЕ (НЕМЕСЕ) АУДАРЫМДАРДЫ ЖӘНЕ ПЛАТФОРМАДА ОПЕРАЦИЯЛАРДЫҢ ӨЗГЕ ДЕ ТҮРЛЕРІН ЖҮЗЕГЕ АСЫРУДЫҢ НЕГІЗГІ ШАРТТАРЫ 

3.1. Ұлттық Банк Платформада Платформа операторының Заңда және Қағидаларда белгіленген функцияларына сәйкес, оның ішінде цифрлық теңгені шығару, аудару және өтеу қызметін көрсетеді.
3.2. Ұлттық Банк пен Қатысушының Платформадағы өзара іс-қимылы Ұлттық Банк белгілеген және Ұлттық Банктің сайтында жарияланған өзара іс-қимыл кестесіне (бұдан әрі –  Кесте) сәйкес жүзеге асырылады.
3.3. Қатысушы цифрлық теңгені шығару немесе өтеу үшін Платформада Ұлттық орталыққа цифрлық теңгені шығаруға немесе өтеуге өтінім қалыптастырады және оны жібереді. Қатысушыдан өтінім алғаннан кейін Ұлттық орталық осы өтінімді Ұлттық Банкке жібереді.
3.4. Ұлттық Банк цифрлық теңгені шығаруды Ұлттық орталықтан өтінім негізінде Ұлттық Банкте ұлттық валютада ашылған Қатысушының корреспонденттік шотынан (бұдан әрі – Қатысушының корреспонденттік шоты) ақшаны есептен шығару және цифрлық теңгені Қатысушының цифрлық шотына аудару жолымен жүзеге асырады.
Қатысушының корреспонденттік шотында цифрлық теңге шығаруға өтінімді орындау үшін ақша сомасы жеткіліксіз немесе болмаған кезде Ұлттық Банк өтінімді орындаусыз қалдырады және Қатысушыны Ұлттық орталық арқылы хабардар етеді.
3.5. Ұлттық Банк цифрлық теңгені өтеуді Ұлттық орталықтың өтінімі негізінде Қатысушының цифрлық шотынан ақшаны есептен шығару және Қатысушының корреспонденттік шотына ақша аудару жолымен жүзеге асырады.
3.6. Платформадағы аударымдар, төлемдер және операциялардың өзге де түрлері Қатысушының цифрлық шотындағы цифрлық теңге сомасы шегінде жүзеге асырылады.
3.7. Платформада цифрлық теңгені аудару Кестеде белгіленген операциялық күн ішінде жүргізіледі.
3.8. Қатысушы техникалық құжаттама (бұдан әрі – Рәсім) шеңберінде Ұлттық орталық әзірлеген хабарлама алмасу рәсімдері мен форматтарына сәйкес Платформада төлем және (немесе) ақпараттық хабарламалармен алмасады.
3.9. Платформада Қатысушылар арасында электрондық ақпараттық және төлем хабарламаларын қалыптастыру және алмасу техникалық құжаттамаға сәйкес оған Ұлттық орталық берген Қатысушының электрондық цифрлық қолтаңбасын пайдалана отырып жүзеге асырылады.
3.10. Платформада цифрлық теңгені пайдалана отырып, цифрлық теңгеге және (немесе) операциялардың өзге де түрлеріне төлемдер мен (немесе) аударымдарды жүзеге асырудың өзге де шарттары Қағидалармен және техникалық құжаттамамен айқындалады.

4- БӨЛІМ. ТАРАПТАРДЫҢ ҚҰҚЫҚТАРЫ МЕН МІНДЕТТЕРІ

4.1. Ұлттық Банк:
4.1.1. Заңда, Қағидаларда және Шартта көзделген талаптарда қызмет көрсетуге; 
4.1.2. Платформаға Қатысушы қалыптастырған тиісті өтінім негізінде Қатысушының корреспонденттік шотынан баламалы ақша сомасын есептен шығару және шығаруға жататын цифрлық теңге сомасында цифрлық шотта көрсету арқылы цифрлық теңге шығаруды жүзеге асыруға;
4.1.3. Платформаға Қатысушы қалыптастырған тиісті өтінім негізінде цифрлық шоттан баламалы ақша сомасын есептен шығару және Қатысушының корреспонденттік шотына аудару жолымен цифрлық теңгені өтеуді жүзеге асыруға;
4.1.4. Қазақстан Республикасының заңнамасында және Шартта көзделген жағдайларды қоспағанда, Қатысушының цифрлық шоты бойынша жүргізілетін операциялар және Қатысушының шотындағы цифрлық теңге сомасы туралы ақпараттың және банктік және заңмен қорғалатын өзге де құпияны құрайтын өзге де ақпараттың жасырындылығын қамтамасыз етуге;
4.1.5. Заңда және Қағидаларда белгіленген өзге де функцияларды орындауға міндеттенеді.
4.2. Қатысушы:
4.2.1. Заңның, Қағидалар мен Рәсімдердің талаптарын, сондай-ақ Ұлттық Банктің Платформаны ұйымдастыру және оның жұмыс істеуі мәселелеріне қатысты өзге де актілерінің талаптарын орындауға;
4.2.2. Қағидаларда, техникалық құжаттаманың талаптарында белгіленген қауіпсіздік рәсімдерін сақтауға;
4.2.3. Ұлттық орталықтан алынған ақпаратпен Ұлттық орталық орындаған төлем хабарламаларының нәтижесін көрсетудің дұрыстығына күнделікті мониторингті жүзеге асыруға міндеттенеді. Сәйкессіздіктер анықталған жағдайда жазбаша түрде Ұлттық орталыққа хабарлауға және келесі операциялық күн ішінде онымен бірлесіп Қатысушының орындалған төлем хабарламаларын салыстырып тексеру жүргізуге;
4.2.4. Қылмыстық жолмен алынған кірістерді заңдастыруға (жылыстатуға), терроризмді қаржыландыруға және жаппай қырып-жою қаруын таратуды қаржыландыруға қарсы іс-қимыл туралы Қазақстан Республикасы заңнамасының талаптарын сақтауға және күдікті операцияларды жүргізу үшін Платформада цифрлық шотты және (немесе) заңсыз мақсаттарда пайдалануға жол бермеу шараларын қабылдауға;
4.2.5. Қағидаларда көзделген негіздерде Платформаны Пайдаланушылардың цифрлық шоттарына қызмет көрсету жөніндегі қызметті тоқтату туралы Ұлттық Банк пен Ұлттық орталықты 1 (бір) жұмыс күнінен кешіктірмей жазбаша хабардар етуге міндеттенеді. Бұл жағдайда Қатысушы Шарт бойынша бұрын туындаған міндеттемелерді орындауға және Ұлттық Банкке олар бойынша шығыстарды платформа пайдаланушыларының цифрлық шоттарына қызмет көрсету жөніндегі қызмет тоқтатылған күнге дейін 5 (бес) жұмыс күнінен кешіктірмей өтеуге міндеттенеді.
4.3. Ұлттық Банк:
4.3.1. Қатысушы Шартта көзделген міндеттемелерді орындамаған және (немесе) тиісінше орындамаған жағдайда, Платформаға Қатысушының цифрлық шотынан Қатысушының орындалмаған міндеттемелерінің сомасы мөлшерінде цифрлық теңгені алып қоюды жүргізуге;
4.3.2. Қатысушыға Қазақстан Республикасының заңнамасында көзделген негіздер бойынша нұсқауларды орындаудан бас тартуға;
4.3.3. Қатысушының корреспонденттік шотынан ақшаны есептен шығаруды және Қатысушының платформа арқылы жіберген цифрлық теңге шығаруға өтінімі негізінде цифрлық шотта ақшаны пропорционалды түрде көрсетуді жүзеге асыруға;
4.3.4. Қағидаларда көзделген жағдайларда, оның ішінде Қатысушы Қағидалардың, Шарттың, Қызмет көрсету туралы шарттың, Қағидаларда және Ұлттық орталықта айқындалған ақпараттық қауіпсіздік шараларының талаптарын бұзған кезде, оның ішінде Қатысушы рұқсат етілмеген төлемдерді және (немесе) ақша аударымдарын жүргізген кезде:
1) анықталған бұзушылықтар жойылғанға дейін Қатысушының Платформаға қатысуын тоқтата тұруға құқылы.
Қатысушының платформаға қатысуын уақытша тоқтата тұру Қатысушыны Платформаға қатысушы мәртебесінен айырмайды;
2) Шартты бұзу және Ұлттық орталыққа Қызмет көрсету туралы шартты бұзу қажеттілігі туралы хабарлама жіберуге құқылы;
4.3.5. Шартта және Қазақстан Республикасының заңнамасында көзделген өзге де құқықтарды іске асыруға құқылы.
4.4. Қатысушы: 
4.4.1. Қағидаларға мен Шартқа сәйкес қызметтерді алуға;
4.4.2. Платформа функционалында көзделген операцияларды және өзге де әрекеттерді орындау үшін цифрлық теңгемен операцияларды жүзеге асыруға;
4.4.3. Шартта белгіленген тәртіппен цифрлық теңгені шығаруға және өтеуге тиісті өтінімдерді қалыптастыруға және жіберуге құқылы.

5- БӨЛІМ. ТАРАПТАРДЫҢ ЖАУАПКЕРШІЛІГІ

5.1. Ұлттық Банк Қатысушының Платформа арқылы жүргізген төлемдері, цифрлық теңгенің және (немесе) цифрлық теңгені пайдалана отырып операциялардың өзге де түрлерінің аударымдары үшін, сондай-ақ оларды жүргізу кезінде Қатысушының және (немесе) төлемге өзге Қатысушының кінәсінен болған қателіктері үшін жауапты болмайды. 
5.2. Ұлттық Банк Қатысушының нұсқауларын уақтылы орындамағаны үшін және Қатысушының, өзге де үшінші тұлғалардың кінәсінен орын алған нұсқауларды, қателіктерді, бас тартуды немесе кідірістерді дұрыс ресімдемеу салдарынан туындаған залал үшін жауапты болмайды.
5.3. Қатысушы нұсқаулардың деректемелерінің дұрыстығына жауапты болады. Ұлттық Банк дұрыс емес ақпаратты қамтитын нұсқауларды орындаудың салдарына жауапты болмайды.
5.4 Тараптар Қатысушы мен Ұлттық Банк арасындағы өзара іс-қимыл байланысының арналарына қол жеткізе алатын Қызметкерлердің іс-әрекеттері үшін барлық жауапкершілікті өзіне алады.
5.5. Тараптардың Шарт талаптарын орындамағаны үшін, оның ішінде форс-мажорлық мән-жайлар кезіндегі жауапкершілігі Шарттың 6 және 
8-бөлімдерінде және Қазақстан Республикасының заңнамасында көзделген.

6-БӨЛІМ. ШАРТТЫҢ ТАЛАПТАРЫН ӨЗГЕРТУ ЖӘНЕ ОНЫ
 БҰЗУ ТӘРТІБІ

6.1. Тараптардың атауы және (немесе) деректемелері және (немесе) орналасқан жері өзгерген жағдайларды қоспағанда Шартқа барлық өзгерістер Тараптардың уәкілетті өкілдері қол қоятын және Шарттың ажырамас бөлігі болып табылатын қосымша келісім нысанында жазбаша ресімделеді, қосымша келісім жасаспай, растайтын құжаттардың қосымшасымен осындай өзгерістер болған күннен бастап 10 (он) жұмыс күні ішінде олар туралы Тараптар бір-бірін жазбаша хабардар етеді.
6.2. Тараптар Қазақстан Республикасының заңнамасында көзделген жағдайларда және тәртіппен Шартты орындаудан біржақты тәртіппен бас тартуға құқылы.
6.3. Тараптар Шартты бұзуға құқылы. Шартты бұзуға ниет білдірген Тарап Шартты бұзудың болжамды күніне дейін күнтізбелік 30 (отыз) күн бұрын екінші Тарапты жазбаша хабардар етуге міндетті. Бұл жағдайда Тараптар Шарт бойынша бұрын туындаған міндеттемелерді орындауға және олар бойынша шығыстарды Шарт бұзылған күнге дейін 5 (бес) жұмыс күнінен кешіктірмей бір-біріне өтеуге міндетті.
Шарттың осы тармағында көзделген талап Платформаны пайдаланушылардың цифрлық шоттарына қызмет көрсету жөніндегі қызметтің тоқтатылуынан туындаған Шарт бұзылған жағдайларда қолданылмайды. 
6.4. Шартты бұзу кезінде Ұлттық орталықпен жасалған қызмет көрсету туралы шарт бұзылады.

7-БӨЛІМ. АҚША ТӨЛЕМІНІҢ ЖӘНЕ (НЕМЕСЕ) АУДАРЫМЫНЫҢ АЯҚТАЛУ (ТҮПКІЛІКТІ АЯҚТАЛУ) ТӘРТІБІ МЕН ШАРТТАРЫ

7.1.	Осы төлем және (немесе) аударым пайдасына жүзеге асырылған Қатысушыға цифрлық теңге есепке алынғаннан кейін цифрлық теңгені және цифрлық теңгені пайдалана отырып операциялардың өзге де түрлерін төлеу және (немесе) аудару аяқталған (түпкілікті аяқталған) болып есептеледі.
7.2. Платформада цифрлық теңгені пайдалана отырып, ақша төлемінің және (немесе) аударымының және операциялардың өзге де түрлерінің аяқталуы (түпкілікті аяқталуы) Кестеге сәйкес ағымдағы операциялық күннің соңына дейін қамтамасыз етіледі.
7.3. Қатысушы борышкердің берешегін қайта құрылымдау, оңалту рәсімін қолдану, борышкерді банкрот деп тану және клиентке қатысты шығарылған банкроттық рәсімін қозғай отырып тарату туралы сот шешімінің көшірмесін алғанға дейін Платформа арқылы жіберген цифрлық теңгені пайдалана отырып, цифрлық теңгенің төлемдері және (немесе) аударымдары және операциялардың өзге де түрлері қайтарып алынбайды және түпкілікті болып табылады, орындалуға және аяқталуға жатады.

8-БӨЛІМ. ФОРС-МАЖОР

8.1. Еңсерілмейтін күш мән-жайлары, оның ішінде еңсерілмейтін күш, апаттар, өрттер, жаппай тәртіпсіздіктер, ереуілдер, әскери іс-қимылдар, сондай-ақ Шартта көрсетілген қызмет түрлеріне тікелей немесе жанама тыйым салатын, Тараптардың Шарт бойынша өз міндеттемелерін жүзеге асыруына кедергі келтіретін нормативтік құқықтық актілер күшіне енген жағдайда, Тараптар, егер осындай мән-жайлар туындаған сәттен бастап 3 (үш) жұмыс күнінен кешіктірмей және қолда бар байланыс арналары арқылы беру мүмкіндігі болған кезде өзіне алған міндеттемелерін орындамағаны үшін жауапкершіліктен босатылады, олардың ықпалынан зардап шеккен Тарап болған оқиға туралы хабарды екінші Тарапқа жеткізеді. Тарап форс-мажорлық мән-жайлардың салдарын тезірек жою үшін барлық мүмкін күш-жігерді қолдануға міндетті.
8.2. Тараптар табиғи апаттар, электр энергиясын ажырату және байланыс желілерінің зақымдануы түріндегі электрондық төлемдер жүйесінің жұмыс істеуіне елеулі әсер ететін еңсерілмейтін күш мән-жайларының әсерінен туындаған цифрлық нұсқауларды беру үшін байланыстың электрондық арналарын пайдалануды тоқтатуға жауапты болмайды.
8.3. Шарт бойынша өз міндеттемелерін орындау мүмкін болмайтын Тарап Шарттың 8.1-тармағында көрсетілген мән-жайлардың басталғаны (тоқтатылғаны) туралы екінші Тарапты олардың себептерін көрсете отырып, олар басталған (тоқтатылған) кезден бастап 3 (үш) жұмыс күнінен кешіктірмей жазбаша хабардар етеді, сондай-ақ тиісті уәкілетті органның растайтын құжатын ұсынады. Жалпыға мәлім фактілер дәлелдеуді қажет етпейді.
8.4. Тараптардың Шарт бойынша міндеттемелерді орындауы Шарттың 8.1-тармағында көрсетілген еңсерілмейтін күш мән-жайларының қолданылу уақытына тоқтатыла тұрады.
8.5. Шарттың 8.1-тармағында көрсетілген еңсерілмейтін күш мән-жайларының қолданылуы тоқтатылғаннан кейін, Тараптар Шарт бойынша өз міндеттемелерін орындауды жалғастыруға міндетті.

9-БӨЛІМ. ДАУЛАРДЫ ШЕШУ ТӘРТІБІ

9.1. Шарт талаптарын орындау барысында келіспеушіліктер мен даулар туындаған жағдайда, Тараптар оларды сот тәртібінен тыс реттеу үшін барлық қажетті шараларды қабылдауға міндеттенеді.
9.2. Өзара келісімге қол жеткізілмеген кезде барлық реттелмеген дауларды Қазақстан Республикасының соттары Қазақстан Республикасының заңнамасына сәйкес қарайды.

10-БӨЛІМ. БАСҚА ДА ТАЛАПТАР

10.1. Тараптар қайта ұйымдастырылған кезде барлық құқықтар мен міндеттер Тараптардың құқықтық мирасқорларына өтеді.
10.2. Шарт 2026 жылғы 19 шілдеден бастап күшіне енеді және Тараптар өз міндеттемелерін толық орындағанға дейін қолданылады.
10.3. Шарт алты түпнұсқа данада жасалды: үшеуі қазақ және үшеуі орыс тілдерінде, оның төрт данасы (екеуі қазақ және екеуі орыс тілдерінде) Ұлттық Банкте қалады және екі данасы (біреуі қазақ және біреуі орыс тілдерінде) Қатысушыға беріледі. Әрбір дананың заңды күші бірдей.
10.4. Шартта реттелмеген мәселелер Қазақстан Республикасының заңнамасында белгіленген тәртіппен шешіледі. 

11-БӨЛІМ. ТАРАПТАРДЫҢ ОРНАЛАСҚАН ЖЕРЛЕРІ ЖӘНЕ ДЕРЕКТЕМЕЛЕРІ

Ұлттық Банктің атынан

